L 282/112
ET
Euroopa Liidu Teataja
31.10.2022
GRUPP 10
TERAVILI Märkused 1.
A) Selle grupi rubriikides kirjeldatud tooted klassifitseeritakse vastavatesse rubriikidesse ainult sel juhul, kui on tegemist kas tõlvikutest ja viljapeadest eemaldamata või eemaldatud viljateradega.
B) Gruppi ei kuulu kroovitud või muul viisil töödeldud terad.
Kooritud, jahvatatud, poleeritud, glaseeritud, aurutatud või purustatud riis klassifitseeritakse siiski rubriiki 1006.
Samamoodi klassifitseeritakse rubriiki 1008 kinoa, mille seemnekest on saponiini eraldamiseks täielikult või osaliselt eemaldatud, kuid mis ei ole läbinud ühtegi muud töötlemist. 2.
Rubriiki 1005 ei kuulu suhkrumais (grupp 7).
Märkus alamrubriigi kohta 1.
Termin „kõva nisu“ tähistab nisu liigist Triticum durum ja selle ristamisel saadud hübriide, millel on ühesugune kromosoomide arv (28).
Lisamärkused 1.
Selles grupis kasutatakse järgmisi termineid järgmises tähenduses: a) „ümarateraline riis“ (alamrubriigid 1006 10 30, 1006 20 11, 1006 20 92, 1006 30 21, 1006 30 42, 1006 30 61 ja 1006 30 92) – riis, mille terade pikkus on kuni 5,2 mm ja tera pikkuse ning laiuse suhe on väiksem kui 2; b) „keskmiseteraline riis“ (alamrubriigid 1006 10 50, 1006 20 13, 1006 20 94, 1006 30 23, 1006 30 44, 1006 30 63 ja 1006 30 94) – riis, mille terade pikkus on üle 5,2 mm, kuid ei ületa 6,0 mm ja tera pikkuse ning laiuse suhe on väiksem kui 3; c) „pikateraline riis“ (alamrubriigid 1006 10 71, 1006 10 79, 1006 20 15, 1006 20 17, 1006 20 96, 1006 20 98, 1006 30 25, 1006 30 27, 1006 30 46, 1006 30 48, 1006 30 65, 1006 30 67, 1006 30 96 ja 1006 30 98) – riis, mille terade pikkus on üle 6,0 mm; d) „koorimata riis“ (alamrubriigid 1006 10 30, 1006 10 50, 1006 10 71, 1006 10 79 ja 1006 10 90) – riis, mille teradel on pärast vilja peksmist säilinud terakest; e) „kooritud riis“ (alamrubriigid 1006 20 11, 1006 20 13, 1006 20 15, 1006 20 17, 1006 20 19, 1006 20 92, 1006 20 94, 1006 20 96, 1006 20 98 ja 1006 20 99) – riis, mille teradelt on eemaldatud ainult terakest.
See definitsioon hõlmab näiteks niisuguseid kaubaartikleid nagu „pruun riis“, „cargo riis“, „loonzain“ ja „riso sbramato“; f) „poolkroovitud riis“ (alamrubriigid 1006 30 21, 1006 30 23, 1006 30 25, 1006 30 27, 1006 30 29, 1006 30 42, 1006 30 44, 1006 30 46, 1006 30 48 ja 1006 30 49) – riis, mille teradelt on eemaldatud terakest, osa idust ja kogu seemnekesta väliskiht või osa sellest, kuid mitte seemnekesta sisekihid; g) „kroovitud riis“ (alamrubriigid 1006 30 61, 1006 30 63, 1006 30 65, 1006 30 67, 1006 30 69, 1006 30 92, 1006 30 94, 1006 30 96, 1006 30 98 ja 1006 30 99) – riis, mille teradelt on eemaldatud terakest, seemnekesta välis- ja sisekiht, kogu idu pika- või keskmiseteralise riisi puhul ja vähemalt osa sellest ümarateralise riisi puhul, kuid pikisuunalised valged vöödid on säilinud ainult kuni 10 % teradest; h) „purustatud riis“ (alamrubriik 1006 40) – riis, mille terafragmentide pikkus on kuni 3/4 kogu tera keskmisest pikkusest. 2.
Sellesse gruppi kuuluvatele segudele kohaldatav tollimaksumäär on järgmine: a) segude puhul, milles üks koostisosa moodustab vähemalt 90 % massist, kohaldatakse sellele koostisosale kehtestatud tariifi; b) muude segude puhul kohaldatakse selle koostisosa tariifi, mis annab tulemuseks suurima imporditollimaksu summa.